Sue Grafton

Sue Taylor Grafton (24. aprill 1940 Louisville, Kentucky – 28. detsember 2017 Santa Barbara, California) oli Ameerika Ühendriikide kirjanik, paljude kriminaalromaanide autor. 

Teda tunti eelkõige "tähestikusarja" loojana ("A nagu alibi" jt). Sarja peategelane on eradetektiiv Kinsey Millhone, kes tegutseb fiktiivses California osariigi linnakeses Santa Teresas. Sue Grafton oli kriminaalromaanide autori C. W. Graftoni tütar. Enne "tähestikusarjaga" edu saavutamist kirjutas ta stsenaariume telefilmidele.

Kategooria:Ameerika Ühendriikide kriminaalkirjanikud
Kategooria:Sündinud 1940
Kategooria:Surnud 2017